Časť 2
Návrh
O P A T R E N I E
Národnej banky Slovenska
z ... 2005 č. ... 
ktorým sa mení opatrenie Národnej banky Slovenska č. 13/2004 o zatrieďovaní majetku a záväzkov bánk a pobočiek zahraničných bánk, o úprave ich ocenenia, o tvorbe a rušení rezerv a s tým súvisiacich hláseniach
Národná banka Slovenska podľa § 39 ods. 12 a § 42 ods. 2 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov ustanovuje:
Čl. I

Opatrenie Národnej banky Slovenska z 26. novembra 2004 č. 13/2004 o zatrieďovaní majetku a záväzkov bánk a pobočiek zahraničných bánk, o úprave ich ocenenia, o tvorbe a rušení rezerv a s tým súvisiacich hláseniach (oznámenie  č. 673/2004 Z. Z.) sa mení takto:

1.	V § 1 písmeno a) znie:
„a) majetkom
1.	peňažná pohľadávka banky alebo pobočky zahraničnej banky (ďalej len „banka“) vrátane jej príslušenstva1), ktorá vznikla pri výkone bankovej činnosti na účet banky, účtovaná v súvahe s výnimkou peňažnej pohľadávky účtovanej v reálnej hodnote, (ďalej len „pohľadávka“), ak bolo plnenie dohodnuté v splátkach, ich súhrn sa považuje za jedinú pohľadávku,
2.	finančný nástroj držaný do splatnosti, najmä dlhopis, zmenka a pokladničná poukážka, vrátane jeho príslušenstva, účtovaný v súvahe (ďalej len „dlhový cenný papier“),“.

2.	V § 1 sa vypúšťajú písmená c) a e).
Doterajšie písmeno d) sa označuje ako písmeno c).

3.	§ 2 znie:
„Ocenenie majetku v banke sa upravuje podľa osobitného predpisu 2).“

4.	Poznámka pod čiarou k odkazu 2 znie:
„2) Nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Úradný vestník Európskych spoločenstiev L 243 z 11.9.2002) v platnom znení.“.

	5.	§ 3 až § 11 vrátane poznámok pod čiarou k odkazom 3 až 6 sa vypúšťajú.

6.	V § 12 ods. 1 sa slovo „zatriedení“ nahrádza slovom „stave“.

7.	V § 12 sa vypúšťa odsek 5.

8.	Poznámka pod čiarou k odkazu 7 znie:
„7) Opatrenie Národnej banky Slovenska č. ... / 2005 o predkladaní výkazov bankami a pobočkami zahraničných bánk na štatistické účely (oznámenie č. ... / 2005 Z. z.).“

9.	Príloha znie:   viď Príloha_1, Príloha_2
Čl. II

Toto opatrenie nadobúda účinnosť 1. januára 2006.

Ivan Šramko
guvernér

Vydávajúci útvar:	Odbor metodiky riadenia rizík	
Vypracovali:	Martin Mačuga, tel. č. +421 2 5787 2811	
	Ján Šefčík, tel. č.: +421 2 5787 2811	
	fax: +421 2 5787 1178